cyanic-selkie/wikianc huggingface dataset:
Fylkesveg 803 i Telemark
Fylkesveg 803 i Telemark går mellom Krossli og Bandaksli i Tokke kommune. Vegen er 7,9 km lang.
Zero Gravity
«Zero Gravity» (norsk omsetjing 'null tyngdekraft') er ein operapopsong frå 2019 som vert framført av den australske sopranen Kate Miller-Heidke. «Zero Gravity» vann den australske songtevlinga Eurovision – Australia Decides og var det australske bidraget til Eurovision Song Contest 2019 i Tel Aviv i Israel.
Om songen
Miller-Heidke skreiv «Zero Gravity» saman med Keir Nuttall og Julian Hamilton etter å ha fått fødselsdepresjon, og følte seg «vektlaus» i tida etterpå. Miller-Heidke sa: «Etter at eg fødde sonen min Ernie, gjekk eg gjennom ein lang periode der eg følte at eg hadde mista identiteten min og følte meg tåkete og nedfor på ein måte. Det tok eit par år etter fødselen før eg følte at eg fekk tilbake styrken min, motivasjonen og ei kjensle av kven eg er. Og det var berre ei heilt fantastisk kjensle, og det er det eg har prøvd å fange i denne songen.»
«Zero Gravity» var ein av ti deltakarar i songtevlinga Eurovision – Australia Decides, som vart arrangert i Gold Coast i Australia laurdag 9. februar 2019 av den australske kringkastaren SBS. Miller-Heidke er klassisk skolert, men har sidan gått over til popmusikk og blandar sjangrar som pop, klassisk og opera. Songen «Zero Gravity» er ei blanding av pop og opera, òg kalla operapop. Miller-Heidke og songen «Zero Gravity» vann både jury- og telefonavrøystinga og vart dimed det australske bidraget til Eurovision Song Contest.
Eurovision Song Contest
I januar 2019 vart Australia trekt til å delta i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Australia hadde startnummer 12. «Zero Gravity» vann semifinalen og kvalifiserte seg dimed til finalen laurdag 18. mai. I finalen kom songen på niandeplass av 26 deltakarar.
IPhone XS
iPhone XS og iPhone XS Max er smarttelefonar utvikla av Apple og fabrikkert av Foxconn.
Dei vart lanserte 12. september 2018. Saman med iPhone XR er dei tolvte generasjon av iPhone. iPhone XS er 143,6 × 70,9 mm stor, medan iPhone XS Max er 157,5 × 77,4 mm stor. Båe har OLED med ei oppløysing på 458 ppi. Skjermstorleiken på iPhone XS er på 5,8 tommar.
Telefonane har kapslingsgrad IP 68 mot støv og vatn, og støtte for dobbelt SIM-kort. Dei vart leverte i fargane i svart, kvit eller gull. Salet av XS og XS Max vart avvikla etter at Apple annonserte nye modellar i 2019, iPhone 11 Pro og iPhone 11 Pro Max.
Mount Rossman
Mount Rossman er eit markant kileforma, isfritt fjell, 1450 moh, ved nordenden av Enterprise Hills mellom Union- og Hendersonbreen i Heritage Range i Antarktis. Det vart kartlagd av US Geological Survey (USGS) frå landmålingar og flyfoto tekne i U.S. Navy frå 1961-66. Det vart namngjeve av Advisory Committee on Antarctic Names (US-ACAN) etter Rossman W. Smith, ein ionosfærisk fysikar ved Eights-stasjonen i 1965.
Rhett Davies
Far til Rhett Davies var trompetisten Ray Davies, men han er ikkje i slekt med Ray Davies frå The Kinks. Davies vart lydteknikar ved Island Records studios tidleg i 1970-åra og den første innspelinga han deltok på var Brian Eno-albumet Taking Tiger Mountain (By Strategy). Davies og Eno worked arbeidde i lag på fleire seinare prosjekt og nytta seg av nyskapande innspelingsteknikkar, særleg bruk av bandsløyfer og trommemaskinar. Han produserte mange andre artistar i 1970- og 1980-åra, men trekte seg attende frå produksjonsarbeidet i 1990-åra.
Arbeid
Davies har produsert og/eller vore lydteknikar på følgjande album:
Kjelder
''
Daley Thompson
Aktiv
Thompson slo seg inn i verdseliten 20 år gammal, då han i 1978-sesongen vann tikampen under samveldeleikane og vart nummer to i europameisterskapen. Best var han i samveldeleikane i Edmonton, der han oppnådde 8 467 poeng. Andreplassen i EM var siste gongen på ni år at han ikkje vann dei tikamptevlingane han stilte opp i.
I mai 1980 forbetra Thompson verdsrekorden til 8 622 poeng i Götzis, vesttyskarane Guido Kratschmer og Jürgen Hingsen kom dei på to neste plassane. Sidan Vest-Tyskland boikotta Moskva-OL sommaren 1980 slapp Thompson å møte dei to vesttyske tikjemparane og han vann ein klar OL-siger framfor to utøvarar frå arrangørlandet.
Thompson pynta sin eigen verdsrekord til 8 704 poeng under meistermøtet i Götzis i mai 1982. Hingsen, som vart nummer to i Götzis, forbetra så verdsrekorden til 8 723 poeng eit par manåder seinare. Dei to møttest til dyst under EM i friidrett 1982 i Aten, der Thompson viste seg som den klart beste og tok tilbake verdsrekorden med sine 8 743 poeng. På tampen av 1982 vann han tikamp under samveldeleikane i Brisbane.
Etter at Hingsen i juni 1983 hadde oppnådd 8 779 poeng og sett ny verdsrekord, var det mange som rekna med ei tett tevling mellom Thomspon og Hingsen i den fyrste verdsmeisterskapen i friidrett. Men atter viste Thompson seg som den sterkaste utøvaren og sikra gullmedaljen med 105 poeng til gode på vesttyskaren. Nøyaktig den same differansen var det mellom dei to då OL-tikampen vart avvikla i Los Angeles i 1984. På ny vann Thompson gullet, men no med verdsrekordsummen 8 798 poeng (omgjort til 8 847 poeng då 1985-tabellen kom).
I 1986 vann Thompson tikampen i samveldeleikane for tredje gong på rad, leikane fann stad i Edinburgh. Under europameisterskapen same året vann han enno ein gong framfor Jürgen Hingsen. Skadar sette Thompson tilbake, og han nådde sidan ikkje opp til nivået i 1980-86-perioden. Han la opp i 1992.
Fylkesveg 524 i Rogaland
Fylkesveg 524 i Rogaland går mellom Solbakk og Tjøstheim i Strand kommune. Vegen er 8,7 km lang.
Down All the Days (Till 1992)
«Down All the Days (Till 1992)» er ein song og singel av den engelske rockegruppa The Kinks. Han vart gjeven ut på albumet UK Jive i 1989 og var skriven av Ray Davies.
Utgjeving
«Down All the Days (Till 1992)» var den første singelen frå albumet i Storbritannia (men ikkje i Amerika) og kom ut 25. september 1989. B-sida var ein konsertversjon av hitten «You Really Got Me» frå 1964. Som den førre singelen, «The Road», selde han dårleg og gjekk ikkje inn på nokre salslister. I 1990 vart songen nytta som B-side til oppfølgjarsingelen, «How Do I Get Close», i Storbritannia.
Purpurlys
Purpurlys eller purpurglød er lyset ein kan sjå på den klåre himmelen før soloppgang og etter solnedgang. Det viser seg høgt på himmelen når sola står lågare enn ca. 2° under horisonten. Jo lågare sola står, jo nærare horisonten kan ein sjå dette lyset. Det forsvinn når sola kjem lågare enn ca. 7° under horisonten.
The Bug
«The Bug» er ein song skriven av Mark Knopfler og framført av Dire Straits for det siste studioalbumet deira, On Every Street (1991). Han vart sidan spelt av Mary Chapin Carpenter i 1992 og spelt inn for albuma Blues Ballads (1996) av The Alex Bollard Assembly og Keep Your Hands to Yourself (2002) av Mike Berry & The Outlaws.
Purpurlys
På andre språk vert lyset òg kalla «Venusbeltet».
The Bug
Dire Straits
Songen var den fjerde og siste singelen i Storbritannia frå albumet On Every Street og vart òg den siste singelen bandet gav ut i heimlandet. Andre songar frå albumet vart sidan gjeven ut som singlar i andre land («You and Your Friend» i Frankrike og Tyskland og «Ticket to Heaven» i Nederland).
Mary Chapin Carpenter
Songen vart spelt inn av Mary Chapin Carpenter i 1992 for albumet Come On Come On og året etter gjeven ut som singel. Singelen nådde 16. plass på den amerikanske countrylista. Denne versjonen av songen vart òg nytta i 2006 for animasjonsfilmen Everyone's Hero.
Lister
«The Bug» debuterte på 63. plass på den amerikanske countrylista 21. august 1993.
Gisøya
Gisøya er ei øy i Fitjarøyane i Bømlo kommune. Inntil tidleg i 1990-åra høyrte øya til Fitjar kommune.
Handelsstaden Brandasund ligg på austsida av øya, med Selsøyo på andre sida av sundet. Sundet vert òg kalla Gisøysundet. I sør ligg Ylvesøyo, i nord Selbjørnsfjorden og Slåtterøy, medan berre nokre små holmar ligg mellom øya og storhavet i vest.
Historie
Handelsstaden Brandasund og garden som høyrte til, er den einaste garden på øya, men det har vore folk på Gisøyo i lang tid. Det er mellom anna funne ei flintpil og anna flintmateriale i ein buplass frå steinalderen.
Gisøya var i privateige på 1500-talet. I 1590 var Trond Benkestokk eigar, og sidan sonen hans Jon, som selde øya til Anders Mowat på Tysnes. Øya gjekk i arv til sonen Aksel Mowat og vidare til dottera hans Karen. Ho var gift med baron Ludvig Rosenkrantz, som fekk Gisøyo med henne. Baronen selde sidan øya på grunn av pengevanskar og ho hamna etter kvart i eige hos magister Samuel Schrøder, som var sokneprest i Domkyrkja i Bergen. Sidan vart handelsmennene i Brandasund eigarar.
Namn
Ein er usikker på tolkinga av øynamnet. Professor Magnus Olsen har gissa på at det første leddet kan vere frå mannsnamnet Geiteir.
Namnet vart skrive Gieszøen i 1570, Geidtzøe i 1599, Geze Sund i 1668, Gesesund i 1692, Gissesund i 1699, Giseøn eller Gisesund i 1723, Brandesund 1758, Gisøsund eller Brandesund i 1838, Brandøsund i 1866, Gisøsund i 1890.
Fylkesveg 803
Fylkesveg 803 finst i fleire fylke i Noreg:
Fylkesvei 803 (andre betydninger)
Paralía i Piería
Paralía (gresk Παραλία) er ein landsby og ein tidlegare kommune i periferieininga Piería i periferien Sentral-Makedonía i Hellas. Paralía inngår frå 2011 som ei kommunaleining i kommunen Kateríni.
Ved folketeljinga i 2011 hadde kommunaleininga Paralía 6 803 innbyggjarar, medan tettstaden med same namn hadde 1 124 innbyggjarar.
Bichelsee
Bichelsee er ein innsjø i kantonen Thurgau i Sveits. Landsbyen Bichelsee i kommunen Bichelsee-Balterswil er kalla opp etter sjøen. Han har ei flatevidd på 0,092 km², og 5/6 ligg i kantonen Thurgau, medan resten ligg i kantonen Zürich.
Rullman Peak
Rullman Peak er eit fjell, 1910 moh, like sør for Grimesbreen i Anderson Massif i Heritage Range. Det vart kartlagd av US Geological Survey (USGS) frå landmålingar og flyfoto tekne i U.S. Navy frå 1961-66. Det vart namngjeve av Advisory Committee on Antarctic Names (US-ACAN) etter utstyrsoperatøren Gerald D. Rullman i U.S. Navy, som leia laget som først trengde gjennom Rossisen på 48 m under U.S. Navy Operasjon Deepfreeze i 1966. Boringa vart gjort nær Dailey Islands.
You and Your Friend
«You and Your Friend» er det sjette sporet på rockealbumet On Every Street frå 1991 av det britiske rockebandet Dire Straits. Han var den femte songen frå albumet som vart gjeven ut som singel. Singelen kom berre ut i Frankrike og Tyskland. Eit konsertopptak av songen finst på albumet On the Night.
IPhone XR
iPhone XR er ein smarttelefon utvikla av Apple og fabrikkert av Foxconn. Han vart lansert 12. september 2018 og er del av den tolvte generasjonen av iPhone.
Telefonen vart lansert saman med iPhone XS og XS Max som ein rimelegare variant, og har ein LCD på 154 mm (6,06 tommar). Han er tilgjengeleg i seks fargar: svart, kvit, blå, gul, «korallraud» (ei blanding av rosa og oransje) og Product Red (raud).
Anatolí
Anatolí (gresk Ανατολή) er ein distriktsby og ein tidlegare kommune i periferieininga Ioánnina i Ípiros i Hellas. Anatolí inngår frå 2011 som ei kommunaleining i kommunen Ioánnina.
Ved folketeljinga i 2011 hadde kommunaleininga Anatolí 11 555 innbyggjarar, medan tettstaden med same namn hadde 9 798 innbyggjarar.
Chiprovtsi Point
Chiprovtsi Point (bulgarsk нос Чипровци, ‘Nos Chiprovtsi’) er eit nes som stikk 400 meter frå nordkysten av Rugged Island utanfor vestkysten av Byers Peninsula på Livingston Island i Sør-Shetlandsøyane i Antarktis og på austsida av innløpet til Nishava Cove. Det ligg 1,2 km vest for Ivan Vladislav Point og 1,7 km aust-søraust for Cape Sheffield. 400 meter lenger nordvestover ligg Chiprovtsi Islets som er kalla opp etter neset.
Aksakovo
Aksakovo (bulgarsk Аксаково) er ein by og ein kommune i provinsen Varna i Bulgaria. Kommunen omfattar byane Aksakovo og Ignatievo, i tillegg til 21 andre busetnader.
Kommunen har eit areal på 461 km2. Ved folketeljinga i 2011 hadde kommunen 20 426 innbyggjarar, medan sjølve byen hadde 7 801 innbyggjarar.
Kommunen inngår i storbyområdet til Varna.
Jon Todal
Jon Todal er ein norsk professor i samisk sosiolingvistikk ved Samisk høgskole.
Han var også leiar for Fagleg analysegruppe for samisk statistikk frå gruppa vart oppretta 1. oktober 2007 av Sametinget og det tidlegare Arbeids- og inkluderingsdepartementet og fram til 2016. Den faglege analysegruppa gjev ut skriftserien Samiske tall forteller /Sámi logut muitalit.
Todal er opphavleg frå Nordmøre. Han har arbeidd ved Alta vidaregåande skole, Alta lærarhøgskole og frå 1989 ved Samisk høgskole i Kautokeino.
Todal har vore aktiv i målrørsla. Han har vore leiar av Studentmållaget i Nidaros og medlem av landsstyret i Noregs Mållag.
Fylkesveg 525 i Rogaland
Fylkesveg 525 i Rogaland går mellom Kvam og Strand kyrkje i Strand kommune. Vegen er 2,1 km lang.
Lägh da Bitabergh
Lägh da Bitabergh er ein innsjø nær Malojapasset i Val Bregaglia i Grisons i Sveits.
Markaryd
Markaryd er ein svensk by og centralort i Markaryd kommun i Kronobergs län i landskapet Småland ved elva Lagan. I 2011 hadde byen 3,966 innbyggjarar. Markaryd ligg langs E4 mellom Helsingborg og Stockholm nær grensa mellom Skåne og Småland, om lag 30 km nord for Hässleholm.
Historie
Markaryd var fram til Roskildefreden i 1658 ein viktig grenseby for Sverige. I 1638 blei andre poststasjonen i Sverige lagt her for å knyte Stockholm til posttrafikken frå Danmark og det øvrige Europa. Etter at Skåne blei erobra av Sverige vart staden mindre viktig.
På slutten av 1800-talet blei det lagt jernbane frå Åstorp til Jönköping, og ein frå Hässleholm til Halmstad. Desse banane kryssa kvarandre i Markaryd, som dermed blei eit jernbaneknutepunkt. Jernbanen er i dag mindre viktig, så jernbanen til Åstorp er nedlagd, og det same er banen nordover. Banen mellom Hässleholm og Halmstad eksisterer framleis, men nyttast i dag berre til godstrafikk og X 2000 mellom Malmö-Göteborg og nattoga mellom Malmö-Stockholm/Oslo via Hässleholm og Göteborg.
I og med at vegen mellom Helsingborg og Stockholm gjekk gjennom Markaryd vart staden viktigare. Framfor alt voks det fram ein industri basert på verkstads- og skogsproduktføretak.
Markaryd har omfattande industriverksemd. Nibe Industrier AB er eit av dei største føretaka. På staden er daglegvarebutikken ICA Kvantum, ein nybygd kino, ein symjehall (som blei bygd om til badeland sommaren 2005) samt hotell, fleire restaurantar og barar. Ein finn òg fleire pizzeriaer og frisørsalongar.
Den andre helga i september kvart år vert ein av dei største haustmarknadane i Sverige haldne her, Markaryds marknad.
Elifaz i Israel
Elifaz (hebraisk skrift אֱלִיפַז) er ein kibbutz i Arabahdalen, nær Eilat, heilt sør i Israel. Han er ein del av Hevel Eilot regionale kommune.
Kibbutzen vart grunnlagd i januar 1983 av nybyggjarar frå Nahal. Grunnleggjarane var israelarar frå Jerusalem, Bat Yam, Haifa og Nahariya. Kibbutzen høyrer til kibbutz HaArtzi-rørsla. Det bur 45 innbyggjarar i landsbyen.
Namnet «Elifaz» var inspirert av ein person i Job (t.d. Job 2:11). I Negev er det òg andre stader med namn etter to andre «vener» av Job: Mahane Bildad i sentrale område and moshaven Tzofar i nord i Arava.
I 2012 vart kibbutzen historisk då han var den første kibbutzen i Israel som tok i mot drusarar som innbyggjarar..
Blå time
Den blå timen kjem av det franske uttrykket l'heure bleue, som syner til perioden med tussmørker kvar morgon og kveld når det korkje er fullt dagslys eller heilt mørkt, og himmelen har ei anna blåfarge enn om dagen. Fenomenet skuldast Rayleigh-spreiinga av sollyset.
Den blå timen vert rekna som spesiell på grunn av lyskvaliteten på denne tida av dagen, og både sjølve uttrykket og det naturfenomenet det refererer til, er mykje nytta i kunstnarisk samanheng og i populærkulturen.
Sikyóna
Sikyóna (gresk Σικυώνα) er ein landsby og ein kommune i periferieininga Korinthía i periferien Peloponnes i Hellas. Sikyóna ligg vest for Korint og grensar i sør mot periferieininga Argolída, i vest mot Akhaía i periferien Vest-Hellas. I nordaust ligg kommunen ut mot Korintbukta.
Administrativ inndeling
Ved folketeljinga i 2011 hadde kommunen 22 794 innbyggjarar, medan kommunaleininga Sikyóna hadde 19 025 og tettstaden med same namn 1 185 innbyggjarar.
Meneoú
Meneoú (gresk Μενεού, tyrkisk Menevi) er ein busetnad i distriktet Lárnaka i Republikken Kypros. Busetnaden inngår frå 2011 i kommunen Dromolaxiá-Meneoú.
12 X 5
12 X 5 er det andre albumet The Rolling Stones gav ut i USA i 1964 etter det populære debutalbumet The Rolling Stones i Storbritannia og den amerikanske utgåva England’s Newest Hit Makers.
12 X 5 var som debutalbumet spekka med R&B-songar skrivne av andre artistar, men inneheld likevel tre songar av Mick Jagger/Keith Richards, samt eit par songar skrivne av heile bandet under pseudonymet «Nanker Phelge».
Meneoú
Ved folketeljinga i 2011 hadde busetnaden 1 625 innbyggjarar.
Meneoú inngår i storbyområdet til Lárnaka.
12 X 5
Etter ei rekkje innspelingar i Chicago i juni 1964 gav det britiske selskapet til The Rolling Stones, Decca Records, ut EP-en. Sidan EP-ar aldri var eit lukrativt format i USA, spreidde den amerikanske distributøren deira, London Records, songane frå EP-en utover eit heilt album, og la til sju songar ekstra. Det var då tolv songar på albumet, spelt av dei fem medlemmane i bandet, dermed tittelen 12 X 5 («12 by 5» eller «12 av 5»). Decca nytta det same omslaget (bortsett frå skrifta) på det neste britiske albumet deira, The Rolling Stones No. 2, tidleg i 1965.
12 X 5 gjorde det betre enn England’s Newest Hit Makers, og nådde tredjeplassen på den amerikanske albumlista.
Salslister
12 X 5 selde betre enn England's Newest Hit Makers, nådde tredjeplassen i USa og selde raskt til gullplate.
Fylkesveg 526 i Rogaland
Fylkesveg 526 i Rogaland går mellom Holtakrossen og Holta i Strand kommune. Vegen er 2,8 km lang.
Nytt i Ukas forlag
Nytt i Ukas forlag held til i Ålesund og gjev i hovudsak ut bøker som har lokalhistorisk og -kulturell interesse.
Fylkesveg 526 i Rogaland
Før 1. januar 2010 vart vegen kalla fylkesveg 519 i Rogaland.
Nytt i Ukas forlag
Forlaget er eigd av Media Vest AS, som har som hovudoppgåve å gje ut den fulldistribuerte gratisavisa Nytt i Uka i Ålesund og omlandskommunane.
Per oktober 2010 har Nytt i Ukas forlag gjeve ut 15 titlar, mellom dei:
Stéphane Mallarmé
Stéphane Mallarmé (døypenamn Étienne Mallarmé; ) var ein fransk forfattar, lærar og litteraturkritikar. Han var ein betydeleg symbolistisk diktar i Frankrike på slutten av 1800-talet, og inspirerte fleire revolusjonære kunstnaristiske retningar tidleg på 1900-talet, mellom anna kubisme, futurisme, dadaisme og surrealisme. Han var såleis ein viktig forløpar for modernismen i litteraturen.
Liv og virke
Mallarmé vart fødd i Paris og voks opp i nærleiken av den franske hovudstaden og i Sens. I 1863 byrja han å jobba som engelsklærar i den vidaregåande skulen. Lærargjerninga, som han mislikte intenst i, førte han i åra 1863-70 til Tournon, Avignon og Besançon. Desse åra i provinsen var ein tung periode for Mallarmé, prega av einsemd og dystre, metafysiske spekulasjonar. Då han i 1870 fekk ei lærarstilling i Paris tok livet hans ei lysare vending. Mallarmé fekk etter kvart ry som den fremste representanten for dei modernistiske straumdraga i litteraturen, særleg frå midten av 1880-åra. Den vekentlege tysdagssalongen hans blei ein ynda samlingsstad for den yngre garden av diktarar, særleg symbolistane. Mallarmé døydde i 1898 i sommarhuset sitt i Valvins på landsbygda utanfor Paris.
Dikting
Mallarmé skreiv både poesi i bunden form, prosadikt og sakprosa, men gav ut svært lite. I 1897 blei nokre prosatekstar samla og gitt ut under tittelen Divagations. Den samla poesien i bunden form blei gjeven ut posthumt i 1899 (Poésies). Stilen til Mallarmé var i byrjinga svært prega av ungdomshelten hans Charles Baudelaire, men utvikla seg etter kvart til ein helt særeigen stil. Språket til Mallarmé er svært kompakt, og dyrkar kunsten å antyda. « Å nemna ein gjenstand, det er å fjerna tre firedelar av den poetiske nytinga som består i å gjetta seg fram: å suggerera han, det er målet, » skriv Mallarmé i Divagations. Denne estetikken gjer at tekstane til Mallarmé verkar mystiske og vanskeleg tilgjengelege.
I det kanskje mest kjente diktet til Mallarmé, Un Coup de dés jamais n'abolira le hasard, eksperimenterer han med typografiske effektar ved å spreia teksten utover sida og nytta ulike skrifttypar og skriftstorleikar. Andre svært kjente mallarmédikt er « Ses purs ongles très haut... », Hérodiade og L'après-midi d'un faune. Mallarmé omsette òg dikt av amerikanske Edgar Allan Poe.
Mallarmé sine prosaverk omfattar innverknadsrike tekstar om litteratur og kunst (biletkunst, musikk og dans), om politikk og om religion. Han skreiv dessutan ei lærebok i engelsk (Les mots anglais), omsette ei lærebok om mytologi (Les dieux antiques) og gav pseudonymt ut åtte nummer av eit dameblad (La dernière mode).
Både gjennom det lyriske verket sitt og gjennom dei teoretiske tekstane sine fekk Mallarmé betydeleg innverknad på litteratur og kunst på 1900-talet. Både disiplar som Paul Valéry og Paul Claudel, og eit breitt spekter av seinare diktarar blei påverka av Mallarmé. Verka hans inspirerte òg komponistar som Claude Debussy, Maurice Ravel og Pierre Boulez. Mallarmé står i dag som ein av dei fremste representantane for modernismen i litteraturen.
How Do I Get Close
«How Do I Get Close» er ein song av den engelske rockegruppa The Kinks på albumet UK Jive frå 1989. Songen er skriven av Ray Davies.
Grofit
Historie
Samfunnet vart grunnlagd i 1963 som ei Nahal-busetjing og har fått namn etter det arabiske namnet på den nærliggande Grofit-elva. I 1966 vart kibbutzen busett av vaksne som hadde vore medlemmar av ungdomsrørsla HaNoar HaOved VeHaLomed.
How Do I Get Close
Utgjeving
«How Do I Get Close» kom først ut på albumet UK Jive. «How Do I Get Close» vart gjeven ut som den andre britiske singelen frå albumet, trass i at både den første singelen og albumet hadde selt dårleg. B-sida var «Down All the Days (Till 1992)», som òg hadde blitt gjeve ut som den første singelen frå albumet. I USA vart singelen gjeven ut md B-sida «War is Over», og nådde 21. plassen på Mainstream Rock Tracks-lista, den høgaste plasseringa på denne lista for bandet sidan «Working at the Factory» i 1986.
Kallithéa i Piería
Kallithéa (gresk Καλλιθέα) er ein distriktsby i periferieininga Piería i periferien Sentral-Makedonía i Hellas. Kallithéa var hovudsete i den tidlegare kommunen Paralía, som no er ei kommunaleining i kommunen Kateríni.
Ruset Peak
Ruset Peak ligg 8,6 km aust for Miller Peak, 8,1 km sør for Long Peak og 2,52 km nord for Malkoch Peak.
Centralforlaget
Centralforlaget var eit norsk forlag. Sommaren 1943 vart det tatt over av Stenersens forlag.
Forlaget var saman med Kamban forlag, Blix forlag og Stenersens forlag eit av dei såkalla «NS-forlaga».
Døgnvill
Døgnvill, døgervill eller å ha jetlag er ei kjensle av trøttleik og søvnplager som kan oppstå ved forstyrring av døgnrytmen. Dette er ein fysiologisk tilstand som kan oppstå ved skiftarbeid eller etter ei rask reise over fleire tidssoner.
Det er særleg flyreiser frå vest til aust som kan gjera ein døgnvill. Kroppen har ein indre døgnrytme på om lag 25 timar. Det vil seia at det er lettare å innstilla seg etter ei reise vestover, som gjer døgnet lengre. Ein klarer som regel å retta opp døgnrytmen med 1 til 1,5 timar per døgn.
Når ein er døgnvill kan ein ha problem med å sovna, sova uroleg, vera trøytt på dagtid og ha lågt prestasjonsnivå. Ein kan også ha psykosomatiske plager. Det går an å korrigera den biologiske klokka med lys og eventuelt melatoninbehandling. Ein kan også førebygga å bli døgnvill ved å byrja innstillinga til den lokale tida før eller under reisa.
Ignatievo
Ignatievo (bulgarsk Игнатиево) er ein by i kommunen Aksakovo i provinsen Varna i Bulgaria. Ved folketeljinga i 2011 hadde byen 3 979 innbyggjarar.
NS-forlaga
«NS-forlaga» var norske forlag som under andre verdskrigen gav ut litteratur, brosjyrer og anna propagandamateriale i «den nye tids ånd». Dei samarbeidde ofte nært med Nasjonal Samling (NS) og i mindre omfang direkte med okkupasjonsmakta. Mellom dei større forlaga reknar ein Centralforlaget, Blix forlag, Stenersens forlag og Kamban forlag. Det siste var eigd Hans S. Jacobsen. I tillegg inkluderte var det små forlag og trykkeri som Viking forlag og Atlantic forlag. Atlantic var direkte dirigert av tyskarane.
Gyldendal forlag vart ikkje rekna som eit NS-forlag sjølv om det hadde eit stort tal av NS-forfattarane.
Blausee
Blausee er ein liten innsjø i Kanderdalen oppfor Kandergrund ved 887 meter over havet, nær elva Kander. Innsjøen høyrer til Bernese Oberland og har ei flatevidd på 0,64 ha. Ein kan nå innsjøen med buss frå togstasjonane i Frutigen eller Kandersteg og han er ein populær turistdestinasjon.
Media Vest AS
Media Vest AS gjev ut Nytt i Uka i Ålesund. Dette er ei av dei aller eldste gratisavisene i Noreg. Ho vart starta allereie i 1985, etter at Sunnmøre Arbeideravis (SA) gjekk konkurs. Verksemda står òg bak Nytt i Ukas forlag. Aksjemajoriteten i Media Vest AS ligg hos tre av dei tilsette, som per oktober 2010 åtte omkring 86 prosent av aksjane.
Deutschkreutz
Deutschkreutz er ein kommune i Distriktet Oberpullendorf i forbundslandet Burgenland i Austerrike. Kommunen har ei flatevidd på 34,1 km² og 3 000 ibuarar.
Kamban forlag
Kamban forlag var eit norsk forlag eigd av Hans S. Jacobsen. Det var eit av dei såkalla «NS-forlaga» saman med Blix forlag, Atlantic forlag, Viking forlag, Stenersens Forlag og Centralforlaget.
Før andre verdskrig hadde forlaget namn etter Jacobsen sitt tidsskrift, Ragnarok. Forlaget utvikla seg under okkupasjonen til eit sjølvstendig nasjonalsosialistisk forlag med personleg profil. Ikkje minst vart forlaget prega av litteratur av og for frontkjemparane, med forfattarar som Per Imerslund, Olav Arnesen, Bernhard Bolsmo og Oscar Barth. Halldis Neegaard Østbye gav òg ut bøker på Kamban, likeeins Kåre Bjørgen; dessutan utkom fleire barnebøker prega av nasjonalsosialistisk ideologi. Under rettsoppgjeret etter andre verdskrig fekk forlaget midlar inndrege og konfiskert. Seinare starta Jacobsen opp på nytt under namnet Store Bjørn Forlag der han m.a. utgav Ralph Hewins si bok om Quisling.
Bøker gitt ut på Kamban
Pegasus på flukt, Lars Hansen (1940)
Ephraim Bluff
Ephraim Bluff er ei 425 meter høg isfri klippe sør for Breznik Heights på Greenwich Island i Sør-Shetlandsøyane i Antarktis. Klippa er knytt til Razgrad Peak i nord-nordaust og skil Wulfilabreen i nordvest og Zheravnabreen i aust.
Det vart kartlagd og namngjeve 'Mount Ephraim' så tidleg som 1820-22 av amerikanske selfangarar som nytta tdet som landemerke for den nærliggande Yankee Harbour.
Neset som klippa er ein del av ligg 3,3 km vest-nordvest for Sartorius Point, 7,31 km nordaust for Renier Point på Livingston Island og 7,44 km søraust for Triangle Point.
Fylkesveg 527
Fylkesveg 527 finst i fleire fylke i Noreg:
Lorenz-chiffer
Lorenz SZ 40 og SZ 42 (Schlüsselzusatz, 'nøkkelutviding') var ei tysk krypteringsinnretning laga for å bruka saman med fjernskrivarar. Ei mengd topphemmeleg informasjon blei kryptert med denne maskinen under den andre verdskrigen.
Systemet blei etterkvart dekryptert av Storbritannia og seinare også Sverige. Britane klarte først å dekryptera ein del meldingar for hand, men utvikla etterkvart maskinane Heath Robinson og Colossus for føremålet.
Fylkesveg 527 i Rogaland
Fylkesveg 527 i Rogaland går mellom Langeland (Jørpeland) og Furuneset i Strand kommune. Vegen er 6,3 km lang.
The Road av The Kinks
Songen vart gjeven ut på singel i Storbritannia (men ikkje i Amerika) med B-sida «Art Lover», som òg kom ut på konsertalbumet. Singelen selde dårleg og gjekk ikkje inn på singellista.
Something in the Air av Thunderclap Newman
Thunderclap Newman
I 1969 var Pete Townshend, gitaristen i The Who, drivkrafta bak danninga av bandet. Konseptet var å skape eit band som skulle spele songar skrivne av trommeslagaren og songaren Speedy Keen, som ahdde skrive «Armenia City in the Sky», opningssporet på Who-albumet The Who Sell Out. Townshend henta inn jazzpianisten Andy 'Thunderclap' Newman (ein ven frå studietida), og den 15 år gamle gitaristen Jimmy McCulloch, som sidan spelte sologitar i Paul McCartney sitt Wings frå 1974 til 1977, før han døydde av ein heroinoverdose i 1979, 26 år gammal. Keen spelte trommer og song.
Townshend produserte singelen, arrangerte strykarane og spelte bass på songen under pseudonymet Bijou Drains. Songen heitte opphavleg «Revolution», men fekk seinare nytt namn for å ikkje forvekslast med Beatles-songen med same namnet frå 1968.
Singelen gjekk til topps i Storbritannia berre tre veker etter han kom ut. Suksessen kom brått på, og det var ingen planar om å framføre songen live. Etter kvart vart det sett saman eit band med Jim Pitman-Avory på bass og den eldre broren til McCulloch, Jack, på trommer. Dei spelte eit par konsertar. Dei klarte ikkje å følgje opp suksesen og bandet vart ein one hit wonder. Labelle spelte sidan inn ein versjon av songen i lag med «The Revolution Will Not Be Televised» av Gil Scott-Heron i 1973 på albumet Pressure Cookin'.
Andre versjonar
Songen er blitt spelt inn av mange andre artistar, som The Mandrake Memorial i 1969; Labelle i 1973; Herbie Mann i 1974; Simon Park i 1974; Gamma i 1980; Eurythmics i 1985; Fish i 1991; The Lightning Seeds og Trip Shakespeare i 1992; Tom Petty and the Heartbreakers i 1993; U.K. Subs i 2000; The Superjesus i 2001; Elbow og Wellwater Conspiracy i 2003, Hayley Sanderson i 2006, og Donald Fagen med Dukes of September og Polyphonic Spree på konsert i 2010; Velvet Truckstop i 2013.
Fredrik Nordkvelle
Fredrik Lund Nordkvelle er ein norsk fotballspelar som spelar i Eliteserien for Odds ballklubb (2020).
Frå 2013 spelar han for Odds ballklubb i den norske Tippeligaen. Han kom til Odd frå Brann. Før Brann spelte han i Strømsgodset.
Elton John's Greatest Hits Volume II
Elton John's Greatest Hits Volume II er eit samlealbum av den britiske songaren Elton John, utgjeve i 1977.
Albuminformasjon
Det finst fleire versjonar av albumet. Det vart opphavlege utgjeve to versjonar, ein i USA og Canada og ein annan for Storbritannia og resten av verda, begge lansert i 1977. Den britiske versjonen, utgjeve på DJM Records, innehalde «Bennie and the Jets» frå albumet Goodbye Yellow Brick Road, som i forkant hadde vorte utgjeve på singel i Elton Johns heimland. I Nord-Amerika, der albumet vart utgjeve av MCA Records, hadde denne songen allereie dukka opp på det første samlealbumet Elton John's Greatest Hits frå 1974. Det vart erstatta med «Levon», ein endå eldre song frå albumet Madman Across the Water, utgjeve i 1971.
Albumet innehalde òg to songar som seinare skulle bli erstatta, «Sorry Seems to Be the Hardest Word» og «Don't Go Breaking My Heart», begge frå 1976. Dette var dei nyaste songane på samlinga.
Alle versjonane inneheld «The Bitch Is Back», «Someone Saved My Life Tonight», «Philadelphia Freedom», «Island Girl», «Grow Some Funk of Your Own» og coverversjoner av «Lucy in the Sky with Diamonds» og «Pinball Wizard».
Innhald
Original nordamerikansk versjon
Original internasjonal versjon
Lai Blos
Lai Blos eller Lais Blos er to små innsjøar i Alp Flix, 1960 moh, i Grisons i Sveits. Dei ligg nær Lai Neir.
Aquaridane
Aquaridane er ei gruppe meteorsvermar som verka å stråle ut frå stjernebiltet Vassmannen:
Dei har maksimum omkring 4. mai med kring 12 meteorar per time. Svermen varer kring 10 dagar og er assosistert med kometen Halley.
Korinós
Korinós (gresk Κορινός) er ein distriktsby og ein tidlegare kommune i periferieininga Piería i periferien Sentral-Makedonía i Hellas. Korinós inngår frå 2011 som ei kommunaleining i kommunen Kateríni.
Ved folketeljinga i 2011 hadde kommunaleininga Korinós 5 557 innbyggjarar, medan tettstaden med same namn hadde 3 487 innbyggjarar.
Ralik
Ralik-kjeda er ei øykjede i Marshalløyane i Stillehavet. Ralik tyder 'solnedgang', medan namnet på den andre øykjeda i Marshalløyane, Ratak, tyder 'soloppgang'. Innbyggjartalet på Ralikøyane var 19 915 i 1999. Øygruppa har ca. 20,000 innbyggjarar. Mange øyar er ikkje folkesette, og på Bikiniatollen i øykjeda kan ein ikkje bu på etter ei rekkje prøvesprengingar her på 1940- og 1950-talet.
Geografi
Ralik-kjeda ligg ca. 200 km vest for Ratakøyane, og strekkjer seg ca. 1,300 km i nordvestlig retning. Ralik-kjeda består av 15 atollar og 3 øyar.
Historie
Ralik-øyane har truleg vore folkesett av mikronesiarar sidan ca. 1000 f.Kr. Dei blei oppdaga av europearar i 1526 av den spanske kapteinen Alonso de Salazar, og blei også vitja av Álvaro de Saavedra kring 1529. Øyane kom seinare under spansk suverenitet.
Neudörfl
Neudörfl er ein kommune i Distriktet Mattersburg i forbundslandet Burgenland i Austerrike. Kommunen har ei flatevidd på 9,0 km² og vel 4 500 ibuarar. Landsbyen Neudörfl ligg 273 meter over havet.
Ralik
Historie
Neuguinea-Compagnie, eit tysk handelsselskap, etablerte seg på Ralik-kjeda kring 1859. 22. oktober 1885 kjøpte Det tyske keisarriket alle Marshalløyane av Spania. Selskapet forvalta øyene fram til 13. september 1886, då området blei eit tysk protektorat. I 1906 blei det ein del av Tysk Ny-Guinea. Japanarar vitja øyane i 1885.
Under andre verdskrigen blei øygruppa brukt som militærbase av Japan frem til USA erobra området våren 1944. Deretter kom øygruppa under amerikansk kontroll. Marshalløyane blei ein heilt sjølvstendig republikk i 1986.
Handball-NM 2012/Kvinner
Noregsmeisterskapen i handball 2012 for kvinner vart vunnen av Larvik Håndballklubb etter finalesiger 31 – 26 over Stabæk IF.
Finalen
Finalen vart avvikla i Oslo Spektrum dag 30. desember framfor 3 679 tilskodarar. Storfavoritten Larvik tok kommando og leia 14 – 10 ved pause. I den andre omgangen kom Stabæk nærast på stillinga 21-19, før Larvik drog ifrå og tok sin femte strake kongepokal med fem måls margin.
Larviks fremste målskårarar var Linn Sulland med 9, Gro Hammerseng med 7, og Isabel Blanco med 5 nettkjenningar. Linn-Kristin Riegelhuth Koren skåra 3 gongar og Anja Edin 2. Også Sara Breistøl, Pernille Wibe, Karoline Breivang, Kristine Breistøl og Kari Mette Johansen kom på skåringslista.
Stine Oftedal skåra 8 mål for Stabæk, medan Kristin Nørstebø fann vegen til nettmauskane 5 og Sanna Solberg 4 gongar. Karoline Næss og Thea Karlshaugen Pettersen stod bak kvar sine 3 mål, Hanna Oftedal skåra 2 og Lisa Bernhardsen 1 mål.
Dommarane Alexander Baklie og Espen Rønning straffa Larvik med fire 2-minuttsutvisingar og Stabæk med to.
Esteverena Point
Esteverena Point er eit høgt nes som stikk 700 m ut i Boyd Strait vest på Snow Island i Sør-Shetlandsøyane i Antarktis. Det vart namngjeve av Argentina.
Førre kyrkje
Førre kyrkje er ei langkyrkje frå 1893 i Tysvær kommune i Rogaland fylke.
Esteverena Point
Neset ligg 2,89 km sør-sørvest for Byewater Point, 9,08 km nord-nordvest for Cape Conway, 4,1 km nordvest for Monroe Point og 40,64 km aust-nordaust for Cape Smith på Smith Island.
Førre kyrkje
Byggverket er i tre og har 350 sitjeplassar.
Solkross
Solkross, som vanlegvis vert kalla hjulkross, er ein krosstype danna av ein gresk kross (likearma kross) innanfor ein sirkel. Endane på krossarmane på ein solkross (hjulkross) rører ved sirkelen, i motsetnad til på ein ringkross (keltisk kross), der sirkelen bryt dei fire krossarmane nærare sentrum på den likearma krossen. Denne gamle geometriske figuren er kjent frå alle store kulturar ikring i verda. Han finst til dømes i norske og nordiske helleristningar, som vigslingskrossar i kyrkjer frå mellomalderen, på gravmonument og likeins som kjenneteikn i segl og bumerke. Namnet solkross vart tatt i bruk på 1800-talet, under påverknad av tysk «romantisk» historietolking. Eit meir nøytralt og treffande namn er hjulkross, for figuren minner meir om eit hjul med fire eiker enn ein solfigur med strålar frå eit midtpunkt og/eller i ein sirkel. Nemninga hjulkross har difor vorte den vanlegaste i dei fleste samanhengane. I helleristingar kan til dømes hjul på vogner vere teikna som hjulkross, og på den vidgjetne solvogna frå dansk bronsealder, der ei framstilling av solskiva er plassert på ei vogn med hjul, er hjula forma som hjulkross.
Førre kyrkje
Det er kyrkjegard ved kyrkja og ein annan gravplass lengre nordaust.
Solkross
Nazistiske teoriar sette figuren i samband med hakekrossen og hans mange variantar, særleg når hakane i hakekrossen er bogne. Hakekrossar med bogne hakar kan - med litt velvillig fortolking - likna på ei sol med strålar eller eit roterande hjul danna av lyn- eller flammestrålar frå eit midtpunkt.
I 1933 vart solkrossen i dei «nasjonale» fargane gull på raudt (frå Noregs riksvåpen) innført som offisielt merke for Quislings parti, Nasjonal Samling. Då NS under krigen vart «statsberande parti», vart solkrossmerket i kombinasjon med ei stilisert ørn med utspilte venger (etter tysk førebilete) tatt i bruk som statssymbol som eit alternativ til riksvåpenet. Blant anna erstatta det riksvåpenet på tenestemerke (frimerke for offentlege brev) frå hausten 1942. Ørna kan sjåast på som anten å sitta på krossfiguren eller å bera han i klørne. Denne krossforma er lite brukt i Noreg etter 1945.
Jan Steen
Jan Havickszoon Steen var ein nederlandsk sjangermålar frå Leiden. Bileta hans er prega av psykologisk innsikt, humoristisk sans og rik bruk av fargar.
Liv og gjerning
År 1649 flytta Steen til Haag, der han budde til 1654. Han flytta då til Delft, der han leigde eit bryggeri. I tida 1661-69 arbeidde han i Haarlem, men fór sidan til fødebyen Leiden der han budde livet ut. Samtidige dokument viser at han hadde dårleg økonomi, trass i at han var ein flittig og flink målar. Han hadde derfor yrke som bryggar og vertshusvert i tillegg til målinga.
Steen måla bibelske, mytologiske og allegoriske emne, men overført til samtidige, lokale omgjevnader. Av og til måla han også landskap, kyrkjeinteriør, byprospekt og stilleben. Framom alt var han ein sjangermålar og skildra med brei humor og skarp observasjonsevne si tids skikkar og uskikk, det nederlandske folkelivet i sine ulike fasar; den rike borgaren såvel som bonden og tiggaren, scener frå skulen, verkstaden, kjøkkenet, salongen, dåp- og bryllaupsfestar, bilete frå kroa, mellom svirebrør og kortspelarar, i broderleg semje eller bråk dei i mellom, anstendige musikkframføringar i heimen eller mindre anstendige på vertshuset, ved klingande glas og mellom fale servitriser; det vil seie eit ganske omfattande program som han varierte heile tida.
Steens verk er av ujamn kvalitet. Samstundes med utsøkte, noggrant måla måleri med opp til eit trettitals figurar, så livfullt avbilda at dei verkar som portrett, med varmtona lysdunkel (chiaroscuro) og gjerne varme, gule eller raude fargar i kostyma, med ein fargeprakt forsterka av refleksar frå messingkar og forgylte spegelrammer, måla han gjennom all si verksemd klumpete og rå dusinmåleri i grimme fargar.
I dei beste måleria framstår han som den største nederlandske karakterskildraren og humoristen som, ofte på grensa for det passande, med eit sorglaust smil blottar bresten i modellen, på same gong både ein William Hogarth og ein Carl Michael Bellman.
Steen vart gravlagd i heimbyen Leiden den 3. februar 1679.
Al Hajar-fjella
Al Hajar-fjella (arabisk جبال الحجر, «Steinfjella») ligg nordaust i Oman og aust i Dei sameinte arabiske emirata og er den høgaste fjellkjeda aust på Den arabiske halvøya. Dei ligg mellom dei låge kystslettene i Oman og det høge ørkenplatået, kring 50–100 km inn i landet frå kysten av Omanbukta.
Plassering og skildring
Fjella byrjar i nord der dei dannar Musandamhalvøya. Frå her går den nordlege delen av fjela (Hajjar al Gharbi) søraustover, parallelt til kysten, men gradvis lenger unna etter kvart som dei går sørover. Den sentrale delen av Hajar er Jebel Akhdar (2 980 moh), det høgaste og villaste terrenget i landet. Jebel Akhdar (og dei mindre Jebel Nakhl-fjella) grensar i aust til den låge Samaildalen (som fører nordaust til Muscat). Aust for Samail ligg Aust-Hajar (Hajjar ash Sharqi), som går austover, mykje nærmare kysten, til fiskebyen Sur, nesten ved det austlegaste punktet i Oman. Fjellrekkja strekkjer seg i alt over 500 km.
Det låge kystområdet nord og aust for Jebel Hajjar heiter Al Batinah-regionen («magen»), og terrenget innafor fjella er Ad Dhahirah («ryggen»).
Fjella er ein viktig økoregion, og det einaste habitatet i Aust-Arabia som er over 2 000 moh. Klimaet er kjølig og vått frå desemeber til mars, og varmare, men framleis med noko regn frå april til september.
Planteliv
Fjella har eit rikt planteliv samanlikna med det meste av Arabia, inkludert nokre endemiske artar. Vegetasjonen endrar seg med høgda, og fjella er dekte med kratt i dei lågare liggande områda, så vert vegetasjonen tjukkare og til slutt byrjar skogen, med ville oliven og fiken tre i høgda mellom 1100 og 2500 moh. Over dette vert det brake igjen. Det vert dyrka frukttre som granateple og aprikos i dei kjøligare dalane og på stader finst det utspring med lite vegetasjon. Vegetasjonen minnar om fjellområde i Iran, i tillegg til område kring Raudehavet på Afrikas horn. Til dømes finn ein treet Ceratonia oreothauma både her og i Somalia.
Dyreliv
Det finst mange fuglar i fjellet, som egyptisk og øyregribb (Torgos tracheliotus). Av pattedyr finn ein fjellgaselle (Gazella gazella) og arabisk tahr (Arabitragus jayakari), som er endemisk for Al Hajar. Andre endemiske artar er fleire typar gekkoar og øgler: Asaccus montanus, Asaccus platyrhynchus og ein underart av Wadi Kharrar-gekko (Pristurus gasperetti gallagheri) som ein berre finn i Oman, medan der er andre reptilartar ein berre finn i desse fjella. Den utryddingstruga arabiske leoparden (Panthera pardus nimr) finst framleis på Musandamhalvøya.
Trugslar og bevaring
Al Hajar vert nytta som beiteområde for geiter, kamelar og eslar og landskapet har blitt endre som følgje av byutvikling og gruvedrift. Snikskyting er eit anna problem. Den omanske staten har oppretta Wadi Sareen-reservatet og eit område i Jebel Qahwan-Jebal Sebtah aust i Hajar for å veren den arabiske tahren og fjellgasellene.
Fjellturar
Det finst 11 markerte stiar med forskjellig vanskegrad og lengd i Hajarfjella.
IL Jotun
Idrottslaget Jotun er eit idrettslag heimehøyrande i Øvre Årdal i Sogn og Fjordane, skipa i 1923. Laget er aktivt med i fotball, friidrett, handball, motorsport, skiidrett, styrkeløft, sykling, turn og volleyball.
Neot Semadar
Neot Semadar (hebraisk skrift נְאוֹת סְמָדַר), tidlegare Shizafon (hebraisk skrift שִׁזָּפוֹן), er ein kibbutz som ligg i Arava sør i Israel. Han høyrer til Hevel Eilot regionale kommune.
Neot Semadar ligg sør i Negev, kring 70 km nord for Eilat. Kibbutzen vart grunnlagd i 1989 på området til den fråflytta kibbutzen Shizafon. Neot Semadar er eit økologisk retta samfunn med unike bygningar med passive kjøletårn.
Neot Semadar har eit folketal på 90 vaksne, 70 barn og 50 frivillige.
Fylkesveg 528 i Rogaland
Fylkesveg 528 i Rogaland går mellom Bjørheimsbygd og Strand kyrkje i Strand kommune. Vegen er 6,6 km lang.
Før 1. januar 2010 vart vegen kalla fylkesveg 520 i Rogaland.
Tintoretto
Jacopo Comin, også Jacopo Robusti, best kjend som Tintoretto var ein italiensk målar under seinrenessansen som arbeidde i fødebyen Venezia. Han vert rekna som ein av dei fremste representantane for manierismen i italiensk kunst. Kallenamnet Tintoretto («veslefargaren») fekk han ettersom han var son til ein tintore («fargar»). Sjølv var han far til tre kjende målarar; Marietta Robusti, Domenico Tintoretto og Marco Tintoretto.
Liv og gjerning
Tintorettos arbeid er tydeleg påverka av Michelangelo og hans svulmande former i avbildinga av menneskekroppen, noko som elles peikar framover mot barokken. Hans uttalte ideal var å «teikne som Michelangelo, måle som Tizian». Tintoretto nådde aldri Tizians og Paolo Veroneses tekniske kvalitetar som målar, men han kompenserte for dette med visjonær og mystisk-religiøs kraft i bileta sine. Kompositorisk er verka hans storslåtte og perspektivisk ofte komplekse og bisarre.
Tizian var hans største konkurrent om dei store og mest lønsame oppdraga i Venezia, noko som førte til at Tintoretto senka prisane på arbeida sine. Verkstaden til Tintoretto var svært produktiv, innimellom førte det til lågare kvalitetar i verka som han laga. Dei beste arbeida hans vitnar om at han høyrde til manierismens største meistrar og kunne måle seg med Tizian.
Musikkgruppa Majorstuen
Majorstuen er eit norsk folkemusikkensemble skipa i 2000. Majorstuen består av fem felespelarar frå ulike kantar av landet. I tillegg til at alle spelar fele, spelar nokre av medlemmane cello,bratsj og oktavfele. Bandet spelar tradisjonell og eigenkomponert musikk med utgangspunkt i den norske folkemusikken, og dei legg til nyare rytmiske og riffbaserte element.
Ensemblet har gjeve ut fem album, og blitt nominert til Spellemannprisen for to av utgjevingane. For debutalbumet Majorstuen mottok dei Spellemannprisen 2003 i klassa folkemusikk/gammaldans. Ensemblet blei kåra til Årets folkemusikere 2005 av Rikskonsertene som dei fyrste vinnarane i eit nystarta INTRO-folk, eit lanseringsprogram for unge lovande folkemusikarar. Majorstuen fekk dessutan Hilmar Alexandersens Musikkpris samme år.
Majorstuen har spelt på ei rekkje festivalar i Noreg og utlandet, og elles spelt konsertar i land som Canada, Aserbajdsjan, Israel, Frankrike, Slovenia, Storbritannia, Tsjekkia, Mexico og Danmark.
Eige platemerke
Majorstuen Fiddlers Company (MFC) er Majorstuen sitt eige platemerke. Det blei skipa i 2004 ved utgjevinga av Majorstuen si andre plate, Jorun jogga. Plateselskapet har sidan då gjeve ut platene Juledrøm, Skir og Live in Concert. Gruppa Majorstuen sitt firma har også same namn, Majorstuen Fiddlers Company AS.
Audun Strype var lydteknikar på utgjevinga Jorun jogga, og Jan Erik Kongshaug og Peer Espen Ursfjord frå Rainbow studio var lydteknikarar på Juledrøm og Skir. På Majorstuen – Live in Concert gjorde Herman Kvelprud opptaka mens Tor-Magne Hallibakken miksa og mastra. Einar Olav Larsen var produsent på dei tre siste platene. Trond Kverno var produsent på Jorun jogga og debutplata Majorstuen.
Kjelder
.
Magikerne på Waverly Place
Magikerne på Waverly Place (engelsk: Wizards of Waverly Place) er ein Disney Channel-serie.
2016-telefonen iPhone SE
iPhone SE (Special Edition) er ein smarttelefon i iPhone-serien som var designa og marknadsført av Apple. Han vart først vist fram 21. mars 2016 og vart gjeven ut 31. mars 2016. Han er ein oppfølgjar til iPhone 5S, med eit liknande design og like stor 4-tommers skjerm.
Han har den same Apple A9-prosessoren og 12 MP-kameraet som iPhone 6S-modellen. Han støttar ikkje 3D Touch. Difor vart denne funksjonen eksklusiv for 6S-en inntil iPhone 7 kom ut.
Telefonen vart godt motteken av kritikarar, som roste han for det kjende designet og storleiken, betre maskinvare samanlikna med 5S-en, og dessutan betre yting og batteritid.